Uashington: Rritet numri i njerëzve që kërkojnë ushqim nëpër bankat e ushqimit
Në zonën e Xhorxhtaunit organizohet çdo vit mbledhja e fondeve për një organizatë jofitimprurëse që ndihmon njerëzit në nevojë
Me ftohjen e motit këtu në Shtetet e Bashkuara nisin festimet për sezonin e të korrave që mbahen nëpër qytetet dhe zonat anembanë vendit. Disa prej këtyre organizimeve bëhen për të ndihmuar njerëzit që nuk sigurojnë dot ushqimin për vehte dhe familjet e tyre. Këtë të shtunë me diell, një zonë e Xhorxhtaunit, mjaft e njohur për dyqanet e saj në Uashington, është mbyllur për makinat, por është plot me njerëz, që kanë ardhur këtu për një çështje të mirë. Kevin Heinsmeir është njëri prej 8 mijë njerëzve që marrin pjesë në ngjarjen e quajtur “Shija e Xhorxhtaunit”. Ky organizim i përvitshëm mbledh të ardhuara për një organizatë vendase jo fitimprurëse, që ndihmon të pastrehët. Xheims Brako është drejtor ekzekutiv i distriktit për përmirësimin e biznesit të Xhorxhtaunit, i cili organizon festivalin. Mbledhja e fondeve filloi 18 vjet më parë në ambjentet e kësaj kishe, ku sot, muzikantë vendas argëtojnë njerzit që shkojnë në festival. Që kur organizata Brako mori përsipër këtë organizim 7 vjet më parë, ai është shndërruar në një festival të madh ushqimi, i cili mbledh rreth 150 mijë dollarë për programin në ndihmë të të pastrehëve. Xheni Thomas është dakort. Ajo solli të fejuarin këtu për të festuar ditëlindjen e tij. Ushqimi për një çështje të mirë është misioni edhe i kësaj ngjarjeje tjetër. Këtu rreth 300 kupa janë për shitje. Të ardhurat shkojnë në Bankën e Ushqimit për Zonën e Kryeqytetit, që është qendra më e madha jofitimiprurëse për shpërndarjen e ushqimeve në zonën e Uashingtonit. Shamia Hallouej është menaxhere e kësaj qendre. Kupat dhurohen gjithashtu nga artistë, galeri dhe shkolla vendase. Gjysmat e tyre janë bërë nga pronarja e një galerie, Xhudi Uolsh dhe burri i saj. “Kupat bosh” është emri i organizimit për mbledhje fondesh. Dhe zonja Hollouej thotë se ky emër simbolizon gjenden e urisë në kryeqytetin amerikan. Zonja Holloway thotë se gjendja e tanishme ekonomike ka bërë që bankat e ushqimit të kenë nevojë për mbështetjen e komunitetit më shumë se asnjëherë më parë. Kjo bëri që edhe Kristën Konte të vijë tek “kupat bosh”.